El burjassoter Sergio Rodríguez García, una jove promesa del futbol amb grans èxits esportius a l’ esquena
2025-07-24

El somriure que es dibuixa en la seua cara ho diu tot. El futbolista burjassoter Sergio Rodríguez García, amb tan sols 12 anys, és tota una promesa del futbol i bona prova d’això són els grans èxits que ja ha aconseguit.

Al novembre passat, Sergio es va proclamar amb el seu equip, el València CF, Campió del Torneig Internacional Motion Cup, celebrat a Almussafes mentre que al març de 2024, es va alçar amb el Subcampionat en el Campionat d’Espanya en edat escolar, celebrat a Madrid.

A l’abril, es feia amb un nou subcampionat, en este cas en el Torneig Internacional Costa de la Llum Cup a Màlaga i, al juny, s’acaba d’alçar amb la copa de campió en la FC Futures, celebrada a Vila-real, sent triat el millor futbolista del torneig.

Sergio té una carrera que, iniciada en les files del Burjassot CF, va en ascens cap a un futur en el qual, amb seguretat, el seu nom se sentirà en les megafonies dels grans camps de futbol.